26 Maart 2010: Wintersiektes - Lynnwood Gemeente
Gepubliseer deur Peet Crous op 25 Maart 2010 om 10:52
Sommige van ons klou ewe lewenslustig aan hoogmoed - ek kom darem sonder 'n hele klompie sonde klaar en is effens beter daaraan toe as my buurman. Ander sukkel weer om 'n slegte verhouding te laat staan; ons kan so verhouding selfs koester.
Met al die wintersiektes het ek 'n oorvloed raad ontvang. Sommige was sinvol en ander sommer gewone boere-bog. Die beste raad wat mens oor sonde kan ontvang, is om oorgegewe te leef. Dis nou aan God oorgegewe. Vra die Here om daardie klouende sonde te verwyder: so ver soos die ooste van die weste.